OpenLLM-France/wikimedia huggingface dataset:
# Arnaldo Carli

Arnaldo Carli (Milà, 30 de juliol de 1901 - Corsico, 14 de setembre de 1972) va ser un ciclista italià, que fou professional entre 1924 i 1931.
El seu principal èxit esportiu fou la medalla d'or aconseguida als Jocs Olímpics d'Anvers de 1920 en l'especialitat de persecució per equips, junt a Primo Magnani, Franco Giorgetti i Ruggero Ferrario.

## Resultats al Giro d'Itàlia

* 1926. Abandona
* 1931. Abandona

## Referències

* ↑ ONLUS®, Museo del Ciclismo Associazione Culturale. «Museo del Ciclismo - Storia di Arnaldo Carli» (en italià). [Consulta: 30 gener 2022].
* ↑ «Olympedia – Arnaldo Carli». [Consulta: 30 gener 2022].
# Arenales de San Gregorio

Arenales de San Gregorio és un municipi de la província de Ciudad Real a la comunitat autònoma de Castella-La Manxa. Limita amb Alameda de Cervera, Campo de Criptana, Pedro Muñoz, Tomelloso i Alcázar de San Juan.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | José Luis Martínez Escribano | PSOE | 15/06/1991 |
| 1995 - 1999 | José Luis Martínez Escribano | PSOE | 17/06/1995 |
| 1999 - 2003 | José Luis Martínez Escribano | PSOE | 03/07/1999 |
| 2003 - 2007 | José Luis Martínez Escribano | PSOE | 14/06/2003 |
| 2007 - 2011 | Ángel Ortiz Jiménez | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Demografia

Evolució demogràfica (Font: INE) :
| 2001 | 2004 | 2006 |
| 637 | 686 | 713 |
# Apalone ferox

Apalone ferox és una espècie de tortuga de la família Trionychidae nadiua dels Estats Units i que es troba a Florida, Carolina del Sud, Geòrgia i Alabama.

## Descripcio

La tortuga de closca tova de Florida és una tortuga gran amb un cos aplanat i semblant a una creps, un coll llarg, un cap allargat amb un nas llarg semblant a un tub i grans peus palmejats, cadascun amb tres urpes. Tot i que la majoria de les tortugues tenen closques dures compostes d'escuts, la closca tova de Florida té una closca cartilaginosa coberta de pell corià. Des del verd oliva fins al marró fosc, té la coloració més fosca de totes les espècies de closca tova que habiten Florida (altres espècies inclouen Apalone mutica calvata i Apalone spinifera aspera). També es caracteritza per una part inferior blanca o de color crema.
Té els hàbits molt semblants a la resta de tortugues de la subfamília Trionychinae. Té una coloració bastant peculiar, per la qual cosa es distingeix de la resta d'espècies amb bastant facilitat.

## Referències

* ↑ Iverson, J. B., and P. E. Moler. “The Female Reproductive Cycle of the Florida Softshell Turtle (Apalone Ferox).” Journal of Herpetology, vol. 31, no. 3, 1997, pp. 399–409, https://doi.org/10.2307/1565669. Accessed 5 Apr. 2022.
* ↑ Rafinesque, Constantine S. "12. Description of two new genera of Soft Shell Turtles of North America." Atlantic Journal, and Friend of Knowledge. In Eight Numbers. Containing About 160 Original Articles and Tracts on Natural and Historical Sciences, the Description of About 150 New Plants, and 100 New Animals or Fossils. Many Vocabularies of Languages, Historical and Geological Facts, &c.(1832-1833) 1.2 (1832): 64.
* ↑ Apalone ferox (Schneider, 1783). Arxivat 8 August 2009 a Wayback Machine. USGS.
* ↑ Meylan, P.A. and Moler, P.E. 2006. Apalone ferox – Florida Softshell Turtle. In: P.A. Meylan (ed.), Biology and Conservation of Florida Turtles, pp. 160–168. Chelonian Research Foundation, Lunenburg, MA.
* ↑ Apalone. www.tortoise.org
# Apol·lodor

Apol·lodor és el nom dels següents personatges:
* Apol·lodor, procònsol d'Àfrica
* Apol·lodor d'Acarnes, arcont d'Atenes
* Apol·lodor d'Amfípolis, general macedoni
* Apol·lodor d'Artemita, escriptor i historiador
* Apol·lodor d'Atenes, gramàtic i historiador al qual s'ha atribuït la Biblioteca d'Apol·lodor, que actualment es considera obra d'un autor desconegut anomenat convencionalment Pseudo-Apol·lodor
* Apol·lodor d'Atenes, pintor
* Apol·lodor (general atenès), militar atenès contra el rei Filip II de Macedònia
* Apol·lodor d'Atenes, poeta còmic esmentat només per la Suïda, probablement el mateix que Apol·lodor de Carist.
* Apol·lodor de Beòcia, ambaixador
* Apol·lodor el boig, escultor
* Apol·lodor de Carist, poeta còmic
* Apol·lodor de Cassandria, tirà de Cassandria o Potidea
* Apol·lodor de Citium, metge grec de Xipre, esmentat per Plini
* Apol·lodor de Constantinoble, jurista grecoromà
* Apol·lodor de Cumes, escriptor
* Apol·lodor de Cirene, escriptor
* Apol·lodor de Cízic, militar
* Apol·lodor de Cízic, escriptor grec esmentat per Diògenes Laerci.
* Apol·lodor de Damasc, arquitecte grec
* Apol·lodor Èfil, filòsof estoic
* Apol·lodor Epicur, mestre de filosofia epicúria
* Apol·lodor d'Esmirna, poeta epigramàtic
* Apol·lodor d'Eritrea, escriptor grec
* Apol·lodor de Gela, poeta còmic
* Apol·lodor el Gramàtic o Apol·lodor d'Atenes, escriptor atenenc (vegeu també Pseudo-Apol·lodor)
* Apol·lodor de Lemnos, escriptor
* Apol·lodor Logístic, matemàtic grec.
* Apol·lodor de Macedònia, secretari del rei Filip V de Macedònia.
* Apol·lodor de Nicea és un escriptor grec esmentat només per Esteve de Bizanci
* Apol·lodor de Pèrgam, retòric
* Apol·lodor de Falèron, seguidor de Sòcrates.
* Apol·lodor Píragre, dirigent de la ciutat d'Agírion, a Sicília
* Apol·lodor de Susiana, governador de la satrapia de Susiana
* Apol·lodor de Tàrent, metge probablement de família grega del sud d'Itàlia, esmentat per Plini el Vell.
* Apol·lodor de Tars fou un poeta tràgic esmentat per Suidas i Eudòxia, que parlen de sis tragèdies.
* Apol·lodor de Tars, escriptor grec
* Apol·lodor de Termessus, escriptor
# Antic Hospital Municipal (Cadaqués)

Antic Hospital Municipal és un edifici del municipi de Cadaqués (Alt Empordà) inclòs en l'Inventari del Patrimoni Arquitectònic de Catalunya.

## Descripció

Edifici aïllat que ocupa tota una parcel·la que fa cantonada, amb les quatre façanes visibles; dues, la façana nord i oest, que donen als carrers; i dues que donen a l'interior de l'illa. La coberta és de pavelló de teules àrabs, amb carener de rajoles i teules sortints en tres capes.
La façana encarada al nord és la principal, i presenta planta baixa i pis. La porta d'entrada és doble i té un petit espai enmig. El portal exterior, d'arc carpanell, conserva una bonica porta de fusta, mentre la porta-finestra interior presenta un arc rebaixat. El mateix succeeix amb la resta de finestres de la mateixa planta. Continuant amb la mateixa façana, i en el costat oest, les obertures són poques i petites, i es troben una mica amagades pel grossor del mur, amb una forta prevalença de la volumetria muraria, típica de les construccions dels segles xiii i xiv. Aquests elements estan representats per finestres i balcons rectangulars, que es distribueixen alternadament.
Les altres dues façanes, aprofitant les hores de llum solar que els dona l'orientació cap a sud i est, tenen més obertures, quasi totes finestrals i balcons, amb dimensions estandarditzades (rectangularitat austera) i distribuïdes respectant una certa axialitat entre elles, creant una simetria volumètrica. La diferència de profunditat i tractament dels acabats de la llosa del primer balcó, en l'extremitat oest de la façana, són testimonis evidents de les modificacions operades a aquest costat de l'edifici.
Arrebossat pintat en blanc en totes les façanes, presenta destacaments puntuals en les franges inferiors de les parets nord-oest. Els balcons tenen lloses arrebossades i pintades en blanc, i baranes metàl·liques pintades en negre.

## Història

L'edifici té orígens medievals i encara que alguns elements, com les obertures de la façana sud, hagin estat modificats, es conserva perfectament la tipologia d'estructura hospitalària amb planta de forma quadrangular i pati interior, constituint un tipus edificatori singular.
Una placa a l'entrada del casal, posa la data 1339 com any de fundació d'aquesta residència, i la parcel·la ja apareix parcialment construïda en el plànol del 1684 (pl. històric Cap de Quiers..., 1684 - AHCOAC).

## Referències

* 1 2 3 4 5 6 «Antic Hospital Municipal». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].

## Enllaços externs

* «Antic Hospital Municipal». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Astoria (Illinois)

Astoria és una població dels Estats Units a l'estat d'Illinois. Segons el cens del 2000 tenia 1.193 habitants.

## Demografia

Segons el cens del 2000, Astoria tenia 1.193 habitants, 501 habitatges, i 328 famílies. La densitat de població era de 780,7 habitants/km².
Dels 501 habitatges en un 30,9% hi vivien nens de menys de 18 anys, en un 52,5% hi vivien parelles casades, en un 8% dones solteres, i en un 34,5% no eren unitats familiars. En el 32,1% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,9% tenia menys de 18 anys, un 8,3% entre 18 i 24, un 24,9% entre 25 i 44, un 19,3% de 45 a 60 i un 23,6% 65 anys o més.
L'edat mediana era de 40 anys. Per cada 100 dones de 18 o més anys hi havia 84,6 homes.
La renda mediana per habitatge era de 26.694 $ i la renda mediana per família de 31.940 $. Els homes tenien una renda mediana de 30.774 $ mentre que les dones 19.479 $. La renda per capita de la població era de 12.758 $. Aproximadament el 9,2% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Astoria». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Astoria». American Fact Finder. Oficina del Cens dels Estats Units, 12-01-2010.
# Arqueta de sant Esteve

L'Arqueta de sant Esteve és una arqueta feta a Llemotges, cap a 1210-1220, que actualment forma part de la col·lecció permanent del Museu Nacional d'Art de Catalunya. L'arqueta és un dels objectes que servien per a guardar relíquies a les esglésies; aquesta, concretament, dedicada a sant Esteve, és un dels nombrosos exemplars d'aquesta tipologia que sorgiren de les manufactures de Llemotges. Per diversos motius, aquest centre es va constituir en un dels grans focus de producció d'objectes per al culte i la litúrgia, treballats en metall i esmaltats.
El culte a les relíquies es va desenvolupar des dels inicis del cristianisme i va assolir una gran força durant l'alta edat mitjana. Les relíquies no sols podien ser restes de cossos atribuïts a personatges sants, sinó també suposats fragments de la seva indumentària o d'instruments dels seus martiris. També podien ser records relacionats amb el pelegrinatge, especialment a Terra Santa, i, evidentment, fragments de la creu on Crist hauria estat crucificat.
L'arqueta de sant Esteve és una peça que, com en nombrosos casos de la seva tipologia, és d'estructura arquitectònica, constituïda per una caixa paral·lelepipèdica i una coberta a dos vessants. En aquest cas, però, les dimensions són modestes i la composició general força sintètica. El costat principal conté escenes de la vida de sant Esteve: la detenció i conducció al martiri, a la zona de la coberta, i la seva lapidació, al pla vertical. El to daurat de les figures contrasta hàbilment amb els camps de color, en què destaquen els blaus, especialment el del fons. L'església d'on procedeix aquesta arqueta no es coneix, si bé és versemblant pensar que estava destinada a un altar o a un temple dedicat a aquest sant, que a Llemotges va ser objecte d'un culte important.

## Referències

* 1 2 Fitxa de l'obra 065526-000 al web del Museu Nacional d'Art de Catalunya.

## Bibliografia

* DDAA. Museu Nacional d'Art de Catalunya. Florència: MNAC, 2009. ISBN 978-84-8043-198-9.
** Antoni, Pladevall. "Vida de Sant Esteve. Primer màrtir del cristianisme. Biografia il·lustrada amb activitats". Difusió Publicacions i Vídeos, maig de 2015. Arxivat 2015-06-21 a Wayback Machine.
# Ayer noticia, hoy dinero

Ayer noticia, hoy dinero fou un concurs de televisió emès per TVE el 1961 els divendres a les 22:15h.

## Mecànica

Patrocinat per la marca Nescafé i emès des dels estudis de Miramar de Barcelona, els concursants havien de respondre a preguntes relacionades amb esdeveniments que haguessin ocorregut en un any concret. Podien, a més, consultar telefònicament, amb un equip d'experts (El equipo S.O.S.) que disposaven d'abundant bibliografia.
El programa va aconseguir un enorme èxit en la televisió del moment, sent la seva primera guanyadora la universitària María Teresa de Gispert, que va romandre cinc setmanes en el concurs i va obtenir un premi de 45.000 pessetes.

## Referències

* La Vanguardia, 3 de febrer de 1961
* Historia de TVE. Diario ya, 1986. Pàgina 187 Arxivat 2013-12-19 a Wayback Machine..
* 50 años de TVE. Lorenzo Díaz. Alianza Editorial, 2006. Pàgina 99.
# Atènip

Atènip (en llatí Athenippus, en grec antic Άθήνιππος) va ser un metge grec (a jutjar pel seu nom) que devia viure en algun moment del segle i aC o poc abans. Una de les seves receptes és mencionada per Escriboni Llarg. Podria ser el mateix metge Atènip que esmenta Galè.

## Referències

* ↑ [https://quod.lib.umich.edu/m/moa/acl3129.0001.001/418?rgn=full+text;view=image;q1=AthenippusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 403. ]
# Atènocles de Cízic

Atènocles de Cízic (grec antic: Ἀθηνοκλῆς) fou un escriptor grec comentarista d'Homer, ben considerat per Ateneu de Nàucratis. Podria ser també el mateix Atènocles que va escriure una història dels assiris i medes.

## Referències

* Atenocles de Cízic a Smith, William (editor). A Dictionary of Greek and Roman Biography and Mythology (en anglès), 1870.
# Associació de Futbol d'Anguilla

L'Associació de Futbol d'Anguilla (AFA), és l'òrgan de govern del futbol a l'illa caribenya d'Anguilla. Va ser fundada l'any 1988 segons la Federació Internacional de Futbol Associació (FIFA) o l'any 1990 segons la Confederació del Nord, Centreamèrica i el Carib de Futbol Associació (CONCACAF). El 1994, va afiliar-se a la Concacaf i, el 1996, va afiliar-se a la Unió Caribenya de Futbol i a la Fifa.
L'AFA és la responsable de les seleccions nacionals de totes les categories i s'encarrega d'organitzar la lliga de futbol entre els cinc o set equips de l'illa segons la temporada. Per ordre alfabètic, Anguilla ocupa els primers llocs dels 209 membres de la Fifa, però en la classificació mundial a partir dels gols i resultats ocupa el penúltim lloc, just per sobre de Bhutan.

## Referències

* ↑ «Anguila» (en castellà). FIFA. Arxivat de l'original el 10 de maig 2019. [Consulta: 10 maig 2019].
* ↑ «Anguilla» (en anglès). CFU, 17-09-2013. Arxivat de l'original el 1 de juny 2019. [Consulta: 10 maig 2019].
* ↑ «Anguilla» (en castellà). Concacaf. Arxivat de l'original el 10 de maig 2019. [Consulta: 10 maig 2019].
* ↑ «Anguila, al borde del abismo» (en castellà). FIFA, 22-03-2015. Arxivat de l'original el 10 de maig 2019. [Consulta: 10 maig 2019].
# Aulus Postumi Albí Regil·lensis

Aulus Postumi Albí Regil·lensis (llatí: Aulus Postumius Albinus Regillensis) va ser tribú amb potestat consolar l'any 397 aC. Pertanyia als Postumi Albí, una de les branques principals de la gens Postúmia, d'origen patrici.
Amb el seu col·lega Luci Juli va voler reunir un exèrcit contra Tarquínia, però per prohibició dels tribuns va haver de reunir un exèrcit de voluntaris, amb els quals va derrotar un grup de Tarquinis que retornaven al seu territori després de saquejar territori romà. L'any 366 aC va ser nomenat censor.

## Referències

* ↑ Titus Livi. Ab Urbe Condita. V, 16
* ↑ Smith, William (ed,). Dictionary of Greek and Roman Biography and Mythology. Vol. I. Londres: Walton and Maberly, 1841, p. 91.
# Tudual Huon

Tudal Huon (Brest, 23 de gener de 1953) és un poeta, novel·lista i dibuixant de còmics bretó. És un dels quatre fills de l'escriptor Ronan Huon. Dirigeix la revista Al Liamm d'ençà de la mort del seu pare. Addicionalment, va presidir la d'estudiants i humorística Yod-Kerc'h. Ha il·lustrat nombroses obres recollides en les edicions de la revista i ha creat dos còmics en bretó. L'any 1978, va rebre el premi Langleiz.
A més a més, ensenya anglès i bretó. Està profundament interessat per la literatura de tota mena, pel gal·lès i pel mateix bretó.

## Formació i carrera

Va néixer i criar-se a Bretanya, on va estudiar la primària, la secundària i la universitat. Això no obstant, va estudiar dos anys a Aberteifi: hi feia d'assistent i va començar a aprendre-hi gal·lès, que és una llengua cèltica i, doncs, està emparentada amb el bretó.
Avui dia, gràcies a l'educació que va rebre, es dedica a la docència a Plougastel, no gaire lluny de la seva ciutat natal Brest ni de la seva residència a Dirinon. El 2016, però, després de molts anys d'instruir-hi bretó, es va separar del professorat de l'escola Sainte-Anne.

## Obres il·lustrades

* Bisousig kazh an tevenn d'Abeozen (An Here, 1987)
* Gaovan hag an den gwer de Roparz Hemon (An Here, 1988)
* Rouzig ar gwinver d'Anjela Duval (An Here, 1991)
* Gwrac’h he ribod de Cliodna Cussen (An Here, 1992)
* Plac'hedigoù o ler rous d'Yvon Gourmelon (Al Liamm, 1995)
* Ul labous a varver d'Yvon Crocq (An Here, 1997)
* Ki ar penn marv d'Erwan ar Moal (An Here, 1997)

## Publicacions

* Fri Korloko (Al Liamm, 1975; còmic)
* Ar chalboter hunvreoù (Al Liamm, 1978; novel·la)
* Koumanant echu (Al Lanv, 1994; còmic)
* Glizi, poésies (Mouladuriou Hor Yezh, 1999; poesia)

## Vegeu també

* Al Liamm

## Referències

* ↑ «KEAV : hommage à Ronan Huon» (en francès). Le Télégramme, 20-07-2007. Arxivat de l'original el 28 de maig 2022. [Consulta: 28 maig 2022].
* ↑ «Al Liamm» (en francès). Kuzul ar Brezhoneg. [Consulta: 28 maig 2022].
* ↑ «Prix Xavier de Langlais» (en francès). Festival du Livre en Bretagne. [Consulta: 28 maig 2022].
* ↑ Tremel, Morgan. «Al Liamm : 400 numéros, 68 ans et toujours en forme…» (en francès). Festival du Livre en Bretagne, 22-10-2013. [Consulta: 28 maig 2022].
* ↑ «Sainte-Anne. Le collège fait ses adieux au personnel sur le départ» (en francès). Le Télégramme, 07-07-2016. [Consulta: 28 maig 2022].
# Apalone

Apalone és un gènere de tortugues de la família Trionychidae que inclou quatre espècies conegudes com les tortugues de closca tova d'Amèrica; tal com el seu nom indica són tortugues de closca tova i tenen un peculiar nas que recorda al d'un porc. Es distribueixen per Amèrica.

## Taxonomia

* Apalone atra
* Apalone ferox
* Apalone mutica
* Apalone spinifera

## Conservació

Apalone ferox, Apalone spinifera i Apalone mutica es poden vendre i comprar lliurement però Apalone atra està en perill crític d'extinció, per això està protegida.

## Història

Anteriorment totes les seves espècies es classificaven en el gènere Trionyx.

## Referències

* Fritz, Uwe and Havaš, Peter. 2007. Checklist of Chelonians of the World. Museum für Tierkunde Dresden. Dresden.
* Meylan, P.A. 1987. The phylogenetic relationships of soft-shelled turtles (Family Trionychidae). Bull. Am. Mus. Nat. Hist. 186:1-101.

## Enllaços externs

* Tortoise.org Apalone entry
* Spiny Softshell Turtle - Apalone spinifera Arxivat 2014-07-13 a Wayback Machine. Species account from the Iowa Reptile and Amphibian Field Guide
# Streicher

Streicher és el nom dels següents personatges:
* Julius Streicher, fundador i editor del diari Der Stürmer, que es va convertir en un element central de la màquina de propaganda nazi.
* Ludwig Streicher (Viena, 26 de juny del 1920 – 2003), contrabaixista austríac.
# NLM

NLM té els següents significats:
* National Library of Medicine, biblioteca nacional de medicina dels Estats Units
* Moviment d'Alliberament Nacional (Ghana) (del seu nom en anglès National Liberation Movement), partit polític històric de Ghana
* NetWare Loadable Module, mòdul del nucli carregable del sistema operatiu Novell NetWare
* nlm també és l'abreviatura del nanolumen, submúltiple del lumen, unitat de mesura del flux lluminós
# Sala capitular (Nació Navajo)

Una Sala Capitular (navaho Áłah nidaʼadleeh dah bighan) és un lloc de trobada administrativa comunitària al territori de la Nació Navajo on els residents tenen un fòrum per expressar les seves opinions al seu Consell de la Nació Navajo delegat o per decidir sobre qüestions relatives al seu capítol. Pel gener de 2004 hi havia un total de 110 d'aquests llocs de trobada. Tanmateix, l'entrada donada als delegats durant aquestes reunions no és jurídicament vinculant.
John G. Hunter, superintendent de l'Agència Leupp, és acceptat generalment com el creador del sistema de capítols el 1922 en un intent de reforçar l'autodeterminació i el govern local navajo.

## Referències

* ↑ Black Mesa (Kits'iili) Chapter Arxivat 2016-11-04 a Wayback Machine.. Accessed 2009-12-27./
* ↑ www.lapahie.com. Arxivat 2010-01-07 a Wayback Machine. Accessed 2009-12-27.
* ↑ Wilkins, David E. The Navajo Political Experience. Dine College Press. Tsaile/Tséhílį́, AZ:1999.
# Sant Damian

Sant Damian (italià San Damiano Macra, piemontès San Damian) és un municipi italià, situat a la regió del Piemont. L'any 2007 tenia 466 habitants. Està situat a la Val Maira, dins de les Valls Occitanes. Limita amb els municipis de Cartignhan, Castelmagno, Cèlas, Draonier, Fraisse, l'Arma, lou Mèl, la Ròca i Sant Pèire.

## Administració

Llista d'alcaldes :
| Període | Identitat | Partit |
| 2004- | Michele Garnero | Llista cívica |